[{"text_idx": "#000000", "text": "Logopeed on spetsialist, kes tegeleb ko\u0303ne- ja keeleoskuste hindamise, arendamise ja parandamisega. Logopeedi u\u0308lesannete hulka kuulub ko\u0303ne- ja ha\u0308a\u0308ldusha\u0308irete diagnoosimine, suhtlemisoskuse arendamine, lugemis- ja kirjutamisoskuse toetamine ning ha\u0308a\u0308lehoolduse ja ha\u0308a\u0308leparanduse no\u0303ustamine. Samuti tegelevad logopeedid neelamisega seotud probleemidega, mis vo\u0303ivad olla seotud neuroloogiliste haiguste vo\u0303i vigastustega."}, {"text_idx": "#000001", "text": "Sageli arvatakse, et logopeedid to\u0308o\u0308tavad peamiselt va\u0308ikeste lastega, kellel puuduvad ko\u0303nes mo\u0303ned ha\u0308a\u0308likud. Logopeedi to\u0308o\u0308 ei piirdu aga ainult ha\u0308a\u0308likute ko\u0303nesse viimisega, vaid logopeedi abi vo\u0303ib olla vaja mitmetel erinevatel po\u0303hjustel ning eluetappidel kogu elukaare ulatuses. Enamasti puutuvad inimesed logopeedidega kokku lasteaias, misto\u0303ttu mo\u0303nikord ei teatagi, et logopeediline to\u0308o\u0308 vo\u0303ib ja\u0308tkuda suuremate lastega koolis. Veelgi harvemini teatakse, et logopeedid to\u0308o\u0308tavad ka ta\u0308iskasvanud patsientidega haiglates ja taastusravikeskustes."}, {"text_idx": "#000007", "text": "ko\u0303ne hindamine ja teraapia: logopeed hindab inimeste ko\u0303neoskusi, sealhulgas ha\u0308a\u0308ldust, ha\u0308a\u0308le kvaliteeti, intonatsiooni ja ru\u0308tmilisust. Teraapia eesma\u0308rk on aidata inimestel saavutada selge ja arusaadav ko\u0303ne;\nlugemise ja kirjutamise hindamine ja teraapia: logopeed tegeleb lugemis- ja kirjutamisoskuse arendamisega, eriti laste puhul, kellel esineb lugemis- ja kirjutamisraskusi (na\u0308iteks du\u0308sleksia ja du\u0308sgraafia korral);\nha\u0308a\u0308lehooldus ja ha\u0308a\u0308leparandus: logopeed no\u0303ustab ja aitab inimestel sa\u0308ilitada vo\u0303i parandada oma ha\u0308a\u0308le kvaliteeti ning o\u0303petada ha\u0308a\u0308lehoolduse tehnikaid;\nsuhtlus- ja neelamisha\u0308irete hindamine ja teraapia: logopeed tegeleb suhtlus- ja neelamisha\u0308iretega, mis on seotud neuroloogiliste haiguste vo\u0303i vigastustega (na\u0308iteks insult vo\u0303i ajutrauma);\narenguha\u0308iretega laste toetamine: logopeed to\u0308o\u0308tab arenguha\u0308iretega lastega (na\u0308iteks autismispektri ha\u0308ired, Downi su\u0308ndroom) ning aidab neil arendada suhtlemis- ja keeleoskusi vastavalt nende individuaalsetele vajadustele."}, {"text_idx": "#000010", "text": "Paljudel lapsevanematel vo\u0303ib tekkida ku\u0308simus, kas lapse ko\u0303ne areng on eakohane? Kuidas vo\u0303iks lapse ko\u0303net hinnata? Kas ja millal on po\u0303hjust po\u0308o\u0308rduda logopeedi poole? Kuigi iga lapse ko\u0303ne areng on individuaalne, on mo\u0303ned kriteeriumid, mille alusel hinnata lapse ko\u0303ne arengu eakohasust. Ko\u0303neravi.ee lehel on loetletud mo\u0303ned kriteeriumid, mille abil saab esmaselt hinnata lapse ko\u0303ne eakohasust ning seda, millal oleks vaja logopeedi poole po\u0308o\u0308rduda."}, {"text_idx": "#000015", "text": "Lisaks keskkonnas olemasolevatele harjutustele saavad ko\u0303ik Ko\u0303neravi kasutavad logopeedid, eripedagoogid ja o\u0303petajad soovi korral ka iseenda to\u0308o\u0308ks vajalikke uusi harjutusi luua, et tagada iga lapse vo\u0303i ta\u0308iskasvanud patsiendi personaalsetele vajadustele vastava harjutusvara olemasolu."}, {"text_idx": "#000017", "text": "Logopeedia ho\u0303lmab laia spektrit erinevaid ha\u0308ireid ja va\u0308ljakutseid ning on oluline nii lastele, kelle ko\u0303neoskused arendamist vajavad, kui ka ta\u0308iskasvanutele, kellel vo\u0303ivad olla tekkinud ko\u0303nevo\u0303ime kadumise vo\u0303i ha\u0308iretega seotud probleemid. Seega on logopeedidel oluline roll mitmesugust ravi vajavate inimeste toetamisel ning nende suhtlemisoskuste parandamisel."}, {"text_idx": "#000019", "text": "Ko\u0303neravi.ee eesma\u0308rgiks on pakkuda logopeedidele kvaliteetset harjutusvara oma to\u0308o\u0308 lihtsustamiseks, mitmekesistamiseks ning aja kokkuhoiuks. Lisaks sellele aitab po\u0303neva digitaalse harjutusvara olemasolu to\u0303sta laste ja ta\u0308iskasvanud patsientide motivatsiooni, toetades harjutuste tegemise ja\u0308rjepidevust ja regulaarsust."}]